ΓΡΑΠΤΗ ΕΡΩΤΗΣΗ E-0517/03

υποβολή: Miet Smet (PPE-DE) προς την Επιτροπή

(24 Φεβρουαρίου 2003)

Θέμα: Τα δικαιώματα των γυναικών στη Νιγηρία

Η συνεργασία μεταξύ της Ευρωπαϊκής Ένωσης και της Νιγηρίας βασίζεται στην εταιρική σχέση μεταξύ των χωρών ΑΚΕ και της ΕΕ. Στη συμφωνία του Κοτονού, που διαμορφώνει το γενικό πλαίσιο για τις σχέσεις ΑΚΕ-ΕΕ για τα επόμενα 20 χρόνια, τονίζεται πολλάκις ο σεβασμός των ανθρωπίνων δικαιωμάτων και η ισότητα μεταξύ ανδρών και γυναικών από αμφότερα τα μέρη.

Παρά το γεγονός ότι η Νιγηρίαπογράφει τις εν λόγω αρχές, τα δικαιώματα των γυναικών στη Νιγηρία δεν τυγχάνουν πάντοτε σεβασμού. Το AFP αναφέρει ότι σε ορισμένες επαρχίες της Νιγηρίας, οι γυναίκες είναι θύματα λιθοβολισμών. Οι λιθοβολισμοί αυτοί διατάσσονται από ισλαμικά δικαστήρια, τα οποία εφαρμόζουν τον νόμο του σαρία. Επιπλέον, το Reuters αναφέρει το γεγονός ότι η Νιγηρία είναι μία από τις χώρες όπου ακόμη γίνονται συχνά περιτομές γυναικών, κυρίως στους μουσουλμανικούς πληθυσμούς στον βορρά.

Έχει ήδη αντιδράσει η ΕΕ σε αυτές τις κατάφωρες παραβιάσεις των δικαιωμάτων των γυναικών· Εάν όχι, έχει η ΕΕ την πρόθεση να αντιδράσει σε αυτές τις παραβιάσεις·

Προβλέπεται κάποιος μηχανισμός, προκειμένου να ελέγχεται και να επιβάλλεται κατά τρόπο συστηματικό ο σεβασμός των δικαιωμάτων των γυναικών στη Νιγηρία· Επίσης, προβλέπεται κάποια δυνατότητα αναστολής της συνεργασίας μεταξύ της Νιγηρίας και της ΕΕ, δεδομένου ότι στη χώρα αυτή τα δικαιώματα των γυναικών, και γενικότερα τα ανθρώπινα δικαιώματα, παραβιάζονται επί μονίμου βάσεως· Σε περίπτωση που η απάντηση στα ανωτέρω ερωτήματα είναι αρνητική, προτίθεται η ΕΕ να προβλέψει τέτοιες δυνατότητες στο μέλλον·

Εφόσον ρυθμιστούν τόσο ο έλεγχος όσο και η επιβολή του σεβασμού των δικαιωμάτων των γυναικών και προβλεφθεί ενδεχόμενη αναστολή της συνεργασίας μεταξύ Νιγηρίας και ΕΕ, ισχύει το ίδιο για όλες τις χώρες που έχουνπογράψει τη Συμφωνία του Κοτονού·

Απάντηση του κ. Nielson εξ ονόματος της Επιτροπής

(25 Μαρτίου 2003)

Η Επιτροπή παρακολουθεί εκ του σύνεγγυς το ζήτημα των δικαιωμάτων του ανθρώπου στη Νιγηρία και συγκεκριμένα την εφαρμογή του ισλαμικού νόμου σαρία σε 12 πολιτείες στο βόρειο τμήμα της χώρας. Η Επιτροπή απηύθυνε εκκλήσεις μέσω διπλωματικών οδών και άμεσα στον πρόεδρο Obasanjo σχετικά με τιςποθέσεις γυναικών που έχουν καταδικασθεί σε μαστίγωση ή θάνατο με λιθοβολισμό για μοιχεία. Επί του παρόντος είναι γνωστό ότι εκκρεμούν προσφυγές σχετικά με επτάποθέσεις (γυναίκες και άνδρες). Η Επιτροπή δεν γνωρίζει αν έχουν εκτελεσθεί στην πραγματικότητα θανατικές ποινές σχετικά με τις περιπτώσεις αυτές.

Η Επιτροπή ενθαρρύνει τις κυβερνήσεις να συμμορφωθούν με τα διεθνή πρότυπα στον τομέα των δικαιωμάτων του ανθρώπου και να σέβονται τις ελευθερίες των πολιτών χωρίς διάκριση. Η Ένωση στην 57η σύνοδο της Επιτροπής των Ηνωμένων Εθνών για τα Δικαιώματα του Ανθρώπου, εξέφρασε την ανησυχία της σχετικά με τις δικαστικές αποφάσεις αυστηρής σωματικής ποινής που εκδίδονται βάσει του ποινικού κώδικα σαρία που εισήγαγαν ορισμένες πολιτείες στο βόρειο τμήμα της Νιγηρίας. Η Επιτροπή αντιτίθεται ανεπιφύλακτα επί πολλά έτη στην εφαρμογή της ποινής του θανάτου, και προέβη σε διάβημα στην κυβέρνηση της Νιγηρίας στις 12 Φεβρουαρίου 2002. Η κοινή θέση πουιοθέτησε το Συμβούλιο στις 27 Μαΐου 2002(1), ορίζει ιδίως στο άρθρο 1 ότι η Ένωση θα ενθαρρύνει τις διαδικασίες που έχει αναλάβει η ίδια η Νιγηρία για εδραίωση της δημοκρατίας και σεβασμό των δικαιωμάτων του ανθρώπου

Η συμφωνία εταιρικής σχέσης μεταξύ των κρατών της Αφρικής, της Καραϊβικής και του Ειρηνικού και της Ένωσης η οποίαπογράφηκε στο Κοτονού στις 23 Ιουνίου 2000(2) ορίζει στο άρθρο 9 τρία ουσιαστικά στοιχεία της συμφωνίας, συγκεκριμένα το σεβασμό των δικαιωμάτων του ανθρώπου, που περιλαμβάνει την ισότητα ανδρών και γυναικών, τις αρχές της δημοκρατίας και τους κανόνες δικαίου. Το Εθνικό Έγγραφο Στρατηγικής πουπογράφηκε με τη Νιγηρία στις 16 Ιουλίου 2002 θαποστηρίζει μέτρα που αποσκοπούν στη βελτίωση του σεβασμού των δικαιωμάτων του ανθρώπου και του καθεστώτος των γυναικών στη Νιγηρία. Σε συνεργασία με τις οργανώσεις της κοινωνίας των πολιτών της Νιγηρίας, οι παρεμβάσεις ενδέχεται να περιλαμβάνουν τη δικαστική μεταρρύθμιση και εκστρατείες για την αλλαγή επιβλαβών παραδοσιακών πρακτικών όπως η γυναικεία περιτομή. Επιπλέον, η Νιγηρία ως χώρα επικέντρωσης για την Ευρωπαϊκή Πρωτοβουλία για τη Δημοκρατία και τα Δικαιώματα του Ανθρώπου (EIDHR), είναι επιλέξιμη για στήριξη για τη βελτίωση της διακυβέρνησης και της δικαστικής μεταρρύθμισης (περιλαμβανομένου του θέματος του ποινικού νόμου σαρία).

Με αυτά τα μέσα, η Επιτροπή εκφράζει την ευχή να επηρεάσει την Ομοσπονδιακή κυβέρνηση και την κυβέρνηση των πολιτειών ως προς την κατανόηση και την εφαρμογή των εν λόγω αρχών. Μέσω της αντιπροσωπείας της, η Επιτροπή είναι σε θέση να παρακολουθεί, με τα κράτη μέλη, την κατάσταση στον τομέα των δικαιωμάτων του ανθρώπου. Σε περίπτωση που η Ομοσπονδιακή κυβέρνηση παραβιάσει τις δεσμεύσεις της ή τις διεθνείςποχρεώσεις της όσον αφορά τα δικαιώματα του ανθρώπου,φίσταται στο πλαίσιο της συμφωνίας του Κοτονού, διαδικασία για την έναρξη διαλόγου και τη λήψη κατάλληλων μέτρων που εφαρμόζονται σε όλα τα μέρη πουπέγραψαν τη συμφωνία.

(1) ΕΕ L 139 της 29.5.2002.

(2) ΕΕ L 317 της 15.12.2000.